Dum in hujus ævi vivitur peregrinatione, et cetera; dicente Apostolo: «Dum tempus habemus, operemur bonum.» Quapropter ego Roclenus hanc rem adimplere desiderans opere, dono Deo et sanctis apostolis ejus Petro et Paulo, et ad locum Cluniacum cui preest domnus Maiolus abba, quasdam res meas quas per preceptum regale adquisivi: hoc est fiscum indominicatum qui vocatur Cavariacus, cum æcclesia quæ est in honore sancti Johannis Babtistæ, cum omnibus apendiciis eorum, terris, campis, pratis, vineis, silvis, aquis, farinariis, pascuis, totum ad integrum, servos et ancillas. Sunt autem he res sitæ in pago Lucdunensi: hanc donationem facio pro remedio animarum omnium fidelium. S. Roclenus, Ermengardis, uxor ejus, Girardus, Amedeus, Hingbertus, Arboldus, Eldegerius, Grimaldus, Bodonus, Bernardus, Emma, Vinibaldus, Landricus, Anselardus, Odo. Data kalendis octobris, anno XXXVIII Cohunradi regis. Rotardus scripsit.